ฟ่อน

**ฟ่อน**(Fon) หรือชื่อในวงการบันเทิงว่า **เดอะฟ่อน** (The Fon) เป็นนักเรียนทุนรัฐบาลญี่ปุ่นรุ่นที่ 59 เข้าศึกษาภาษาญี่ปุ่นที่ Japanese Language Center (JLC) ใน Tokyo University of Foreign Study (TUFS) จังหวัดโตเกียว (Tokyo) เมื่อเดือนเมษายนปี 2013 และศึกษาต่อในสาขาวิชาวิทยาศาสตร์การอาหารที่มหาวิทยาลัยโตเกียว (University of Tokyo)

## การศึกษา

ฟ่อนสำเร็จการศึกษาระดับมัธยมปลายจากโรงเรียนมหิดลวิทยานุสรณ์

## ลักษณะทางกายภาพ

ฟ่อนสูงประมาณ 160 เซนติเมตร[*citation needed*] ตัดผมสั้นระดับบ่า ย้อมผมสีน้ำตาลแดง หน้ากลม ตาหยีๆ

## สิ่งที่น่าจดจำ

### **ความสัมพันธ์กับฮุ่ยพ่อง**

*ฮุ่ย* เป็นนักเรียนทุนรัฐบาลญี่ปุ่นชาวเวียดนามเพศชายที่นั่งติดกับฟ่อนในสมัยปี 0 โดยฮุ่ยมักชอบหันไปคุยกับฟ่อนในขณะเวลาเรียน อยู่มาวันหนึ่ง หลังจากที่ฟ่อน ตุ๊ง บิว และรุ่นพี่หลายคนไปทานอาหารกันที่ร้านอาหารอินเดียวใกล้ๆ สถานีทะมะ บิวได้ล้อฟ่อนให้รุ่นพี่ฟังว่า ฟ่อนชอบเพื่อนคนที่นั่งข้างๆ เมื่อบิวบอกว่าชื่อ ฮุ่ย ฟ่อนก็ได้ตะโกนออกมาว่า "ฮุ่ยพ่อง!!!" นับแต่นั้นเป็นต้นมา ฮุ่ย ก็เป็นที่รู้จักกันในนามว่า *ฮุ่ยพ่อง*

### **คำพูดติดปาก**

หากมีอะไรทำให้ตกใจ (เช่น ตอนทำของตก) ฟ่อนนิยมอุทานว่า "โอ๊ย เชี่\_ยย" โดยเฉพาะอย่างยิ่ง ในสมัยเรียนปี 0 ฟ่อนได้อุทานเช่นนี้บ่อยมากในห้องเรียน จนทำให้วันหนึ่ง ฮุ่ย (พ่อง) ทำของตกและได้ตะโกนลั่นห้องว่า "โอ เชียยย" บิวได้สันนิษฐานว่าคำพูดดังกล่าวไม่น่าจะเป็นภาษาเวียดนาม หากแต่ได้รับอิทธิพลมาจากฟ่อนที่นั่งอยู่ข้างๆ

นอกจากนี้แล้ว ฟ่อนยังมีวลีเด็ดอีกอย่างคือ "เพื่อความคุ้ม !!!" โดยฟ่อนติดคำพูดนี้ในระหว่างที่เดินทางไปเที่ยวคิวชูกับตุ๊ง ป่าน และนอร์ทในปลายปี 2014

### **ท่าโพสแบบฟ่อนๆ**

ฟ่อนเป็นหนึ่งในนักเรียนทุนรัฐบาลญี่ปุ่นที่มีท่าโพสเป็นเอกลักษณ์ที่สุด โดยเฉพาะเวลาโพสถ่ายรูป การศึกษาจากภาพถ่ายพบว่า ท่าโพสของฟ่อนนั้นมีอยู่หลายแบบด้วยกัน ทว่าแต่ละแบบนั้นจะมีลักษณะร่วมกัน 2 ประการที่สังเกตได้ง่าย นั่นคือ การชูมือชูไม้แบบอลังการ และการเงยศีรษะมองท้องฟ้านั่นเอง นักวิชาการจึงได้เรียกท่าโพสอันเป็นเอกลักษณ์เช่นนี้ว่า **ท่าโพสแบบฟ่อนๆ** หรือ **Napatsornic pose**

อย่างไรก็ตาม แม้เราจะทราบลักษณะเด่นของท่าโพสแบบฟ่อนๆ แล้ว แต่ว่าการจะเลียนแบบท่าดังกล่าวให้สมบูรณ์แบบนั้นยังทำได้ยากมาก เพื่อที่จะหากฎเกณฑ์ของท่าโพสนี้ให้เป็นรูปธรรมมากขึ้น นักวิชาการได้ทำการศึกษาขั้นต่อไปโดยการเปรียบเทียบจากรูปถ่ายจำนวนมาก จนได้ข้อสรุปออกมาดังนี้

1. **การชูมือชูไม้แบบอลังการ** มือข้างหนึ่งมักอยู่ในระดับเหนือศีรษะ โดยอาจงอแขนเป็นรูปตัว L แล้วแบมือออกไป หรือ พาดมือไว้บนศีรษะหรือบริเวณท้ายทอย ส่วนมืออีกข้างหนึ่งมักอยู่ในระดับเอว ซึ่งอาจจะเท้าเอวอยู่หรือว่าเป็นท่ากางแขนออกก็ได้
2. **การเงยหน้า** เป็นสิ่งที่ขาดไม่ได้ในการโพสแบบฟ่อนๆ โดยปกติฟ่อนจะเงยหน้าเป็นมุมป้านประมาณ 100°-120°

นอกจากนี้ ท่าโพสของฟ่อนยังมักประกอบไปด้วยอุปกรณ์เสริมหลายชนิด โดยเฉพาะอย่างยิ่ง แว่นกันแดดและถุงน่อง

## Fon in popular culture

### **ภาพยนตร์ The Fon**

**The Fon (Whose Beauty Never Fades)** เป็นภาพยนตร์ที่มีกำหนดการฉายเร็วๆ นี้ ผลิตโดยบิวและเบน ด้วยความอนุเคราะห์จากตุ๊งและนักเรียนทุนรัฐบาลญี่ปุ่นรุ่นที่ 59 โดยได้เปิดตัวโปสเตอร์ไปเมื่อวันที่ 15 กุมภาพันธ์ 2014 เวลา 21:30 บนไทม์ไลน์ของฟ่อนในเฟสบุ๊ค

ภาพยนตร์ The Fon มีฟ่อนเป็นนักแสดงเดี่ยว โดยแสดงเป็นตัวละครที่มีความมั่นใจในตัวเองสูงนามว่า *เดอะฟ่อน* เนื้อหาของเรื่องปัจจุบันก็ยังไม่เป็นที่แน่ชัด แต่คาดว่าเกี่ยวกับการเดินทางในฤดูหนาวของเด็กหญิงเดอะฟ่อนเพื่อออกตามหาดินแดนแห่งความฝันที่นิกโก

#### **ความนิยม**

ทันทีที่โปสเตอร์ The Fon ได้เปิดตัวออกมาสู่เฟสบุ๊ค ก็ได้พบกับกระแสนิยมและการต้อนรับอย่างถล่มทลาย ยอดไลค์บนเฟสพุ่งกระฉูดขึ้นไปเกือบ 100 ภายในเวลาไม่ถึงหนึ่งชั่วโมง โดยมีผู้มากดไลค์และให้การสนับสนุนจาก 12 ประเทศ ได้แก่ ไทย ญี่ปุ่น อินเดีย อินโดนีเซีย เวียดนาม สิงคโปร์ บังกลาเทศ ศรีลังกา มองโกเลีย คอสตาริกา บราซิล และฮังการี นับแต่นั้นเป็นต้นมา เพื่อนร่วมห้องหลายคนของฟ่อนก็ได้รู้จักฟ่อนในโฉมใหม่ที่ไม่เคยรู้มาก่อน จนถึงขั้นที่หลายคน เช่น นายฮุ่ย (พ่อง) ชาวเวียดนาม ได้หันมาเรียกฟ่อนว่า เดอะฟ่อน แทนชื่อจริงอีกด้วย

โพสต์ของโปสเตอร์ The Fon นี้ถูกขุดขึ้นมาหลายครั้งมาก ทำให้มีคนเข้ามากดไลค์มากขึ้นเรื่อยๆ จนถึงกับมีการเรียกร้องให้สร้างภาคต่อ The Fon 2 ขึ้นมาเลยทีเดียว

ดูโพสต์จริง: *THE FON !!!*

#### **การจัดทำ**

โปสเตอร์ The Fon นั้นตัดต่อขึ้นโดยบิว เป็นการนำภาพของฟ่อน 2 ภาพ มาซ้อนกันด้วยโปรแกรม Photoshop ภาพหลักที่ใช้คือภาพฟ่อนยืนแอ๊คท่าอยู่ระหว่างภูผา ถ่ายโดยเบนที่จังหวัดโทะชิงิ (栃木県 *Tochigi-ken*) ส่วนอีกภาพหนึ่งถ่ายโดยตุ๊ง ที่บริเวณโอไดบะ เป็นภาพฟ่อนกำลังสะบัดผมสลวยแล้วหันหน้ามามองกล้องอย่างพอเหมาะพอเจาะ

ตอนโพสต์โปสเตอร์ลงเฟสบุ๊ค บิวได้เลือกเวลาที่ตุ๊งไปเล่นที่ห้องฟ่อน เนื่องจากเป็นเวลาที่ฟ่อนเบี่ยงความสนใจไปจากเฟสบุ๊ค ทำให้สามารถป้องกันกระแสต่อต้านจากเจ้าตัวไปได้นานพอที่โปสเตอร์จะแพร่กระจายไปสู่สายตาชาวโลก